Fény és homály
CSEREIHEZ

Szép a' felduzzadt Áres' táborában
Dicső nagy tettek által fényleni;
Az ércz phalánxot béfeszíteni,
'S ha kell, lerogyni a' vérengző csatában.

Szebb, oh szebb! a' nép' véneinek sorában
Hatalmas szózattal mennydörgeni;
A hont, az elnyomottat, védeni,
'S elfojtani a' bűnt serkedő korában.

Miklós, Erdélynek lelkes nagy polgára!
Hazád isméri szent hűségedet,
'S tölgyággal koszorúzza tettedet.

Szemem' vakítja fényed' nagy sugára.
Nem fénylek én, 's azt én nem fájlalom;
Fény 's nagyvilág énnékem Széphalom. 
Szonettek
Versek